
ŠAKIŲ RAJONO SAVIVALDYBĖS ADMINISTRACIJOS
LEKĖČIŲ SENIŪNIJA

2024-ŲJŲ METŲ VEIKLOS PLANO ATASKAITA


Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

LEKĖČIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LEKĖČIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIS TIKSLAS
Atsižvelgiant į Šakių rajono savivaldybės prioritetines kryptis, Lekėčių seniūnijos tikslai yra:
· šiuolaikiškos susisiekimo sistemos plėtra;
· darnaus išteklių naudojimo skatinimas;
· socialinių paslaugų aprėpties didinimas;
· gyventojų užimtumo didinimas.
· švietimo kokybės gerinimas;
· efektyvaus viešojo valdymo sistemos sukūrimas.

Šakių rajono savivaldybės administracijos Lekėčių seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų ir verslo poreikiams;
· finansinės pagalbos rajono gyventojams teikimas ir didinimas.
· Šakių rajono socialinio būsto fondo plėtra;
· organizuoti užimtumo didinimo programą;
· kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas);
· užtikrinti efektyvų savivaldybės funkcijų vykdymą;
· vykdyti administracinės naštos mažinimą.
Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė.
Šakių rajono savivaldybės 2024–2026 metų strateginis veiklos planas rengtas vadovaujantis strateginiame plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plėtros plane. Strateginio veiklos plano tikslų pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. Strateginiai plėtros plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.


2024 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Lekėčių seniūnija, vykdydama savo veiklą, prisidėjo prie Šakių rajono savivaldybės strateginio 2024–2026 metų veiklos plano šių programų įgyvendinimo: 
1. Mokymosi visą gyvenimą, sporto ir jaunimo reikalų programa (kodas 01);
2. Valdymo programa (kodas 07);
3. Ūkio plėtros programa (kodas 12);
4. Socialinės ir sveikatos apsaugos programa (kodas 13).


VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendė socialinės globos klausimus, rūpinosi kultūros - istorijos paminklų priežiūra, išdavė įvairias pažymas seniūnijos gyventojams, vykdė gyventojų deklaravimo funkcijas, organizavo seniūnijos gyventojų sueigas, kapinių priežiūrą, atliko įstatymų nustatyta tvarka notarinius veiksmus. Seniūnija rūpinosi vietinės reikšmės kelių būkle, atliko kitas savivaldybės tarybos sprendimais, mero potvarkiais ar administracijos direktoriaus įsakymais deleguotas funkcijas.
Šakių rajono savivaldybės tarybos 2009 m. spalio 29 d. sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Lekėčių seniūnijoje patvirtintos trys seniūnaitijos: Jančių, Lekėčių, Mikytų.










DUOMENYS APIE SENIŪNIJĄ

	1.
	Seniūnijos plotas
	ha
	7800,02

	2.
	Gyventojų skaičius 2024-12-01
	vnt. 
	1313

	3.
	Bendras kelių ir gatvių ilgis
	 km 
	50,724

	4.
	Gatvių skaičius
	vnt.
	23

	5.
	Gatvių ilgis 
	km
	14,893

	
	iš jų asfalto dangos
	km
	7,541

	
	žvyro dangos
	km
	6,812

	
	grunto danga
	km
	0,540

	6.
	Seniūnijoje esančių kelių ilgis 
	km
	35,831

	
	iš jų asfalto dangos
	km
	3,628

	
	žvyro dangos
	km
	27,983

	
	grunto dangos
	km
	4,22

	7.
	Veikiančių kapinių sk. 
	vnt.
	2

	
	kapinių plotas
	ha
	5,6477

	8.
	Seniūnijos gatvių šviestuvų skaičius
	vnt.
	210

	9.
	Seniūnijos prižiūrimų želdinių plotas
	ha.
	14,79

	10.
	Savivaldybei priklausančio socialinio būsto priežiūra
	vnt.
	2

	11.
	Socialiai remtinų šeimų skaičius
	vnt.
	12

	12.
	Susirašinėjimas su kitomis institucijomis, pažymos juridiniams faktams patvirtinti
	vnt. 
	101

	13. 
	Sudaromi notariniai veiksmai
	vnt.
	29




LEKĖČIŲ SENIŪNIJOS 2024 METŲ VEIKLOS PLANO ĮGYVENDINIMO APŽVALGA

Šakių rajono savivaldybės strateginio plėtros plano vizija:
Šakių rajonas – tai savo gamta, etnine kultūra ir istoriniu paveldu turtingas, teikiantis prioritetą verslui kraštas, patrauklus gyvenimui, poilsiui ir kūrybai. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybę.
Įgyvendinant Lekėčių seniūnijos 2024 metų veiklos planą buvo siekiama prisidėti prie Šakių rajono savivaldybės 2018–2024 metų strateginiame plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Lekėčių seniūnija 2024 m. įgyvendino:
Šakių rajono savivaldybės strateginio 2024–2026 metų veiklos plano programos kodas 12 „Ūkio plėtros programa“ seniūnijos tikslo „Šiuolaikiškos susisiekimo sistemos plėtra“ uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Lekėčių seniūnijoje“. Įgyvendinant šią priemonę buvo žvyruojami bei valomi ir barstomi slidūs keliai ir gatvės. Prižiūrėta 50,724 km seniūnijai priskirtų kelių ir gatvių. Kelius greideriu lyginome du kartus samdant rangovą ir keturis kartus lyginome savo turima technika. Žvyro buvo įsigyta  1749,1 t, juo buvo užtaisyti kelių įlūžimai Šėtijų kaimo kelyje, likęs žvyras panaudotas tęsiant žvyrkelių kelių dangos atnaujinimą Tirmėnų, Šėtijų kaimuose. Atnaujinta 1,9 km kelio dangos, kartu pasitelkus ir rėmėjų lėšas. Kelius nuo sniego valėme pagal poreikį. Gatves šlavėme 6 kartus, iš viso susidarė 42 km.
Šakių rajono savivaldybės strateginio 2024–2026 metų veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Lekėčių seniūnijos gyventojams (išmokos mokėjimams ir kt.)“. Įgyvendinant šią priemonę buvo tinkamai organizuojamas vienkartinių pašalpų skyrimas. Asmenims, kurie atlieka visuomenei naudingą darbą, buvo nupirktos darbo priemonės. Seniūnijos uždavinio „Šakių rajono socialinio būsto fondo plėtra“ priemonę „Socialinės paskirties patalpų remontas Lekėčių seniūnijoje“. Įgyvendinant šią veiklą, buvo renkamas socialinio būsto nuomos mokestis. Buvo renkamas administruojamų būstų ir išnuomotų negyvenamųjų patalpų nuomos mokestis. Atlikti gyvenamojo namo, esančio Lekėčiuose, Kauno g.13, stogo dengimo darbai.
Šakių rajono savivaldybės strateginio 2024–2026 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“ priemonę „Mokinius vežančių Lekėčių seniūnijos autobusų išlaikymo programą“. Įgyvendinant šią priemonę buvo vykdomas mokinių pavėžėjimas iki mokymo įstaigos. 
Šakių rajono savivaldybės strateginio 2024–2026 metų veiklos plano programos kodas 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų ir verslo poreikiams“, priemonę „Aplinkotvarkos darbai Lekėčių seniūnijoje“. Įgyvendinant šią priemonę, buvo vykdoma Lekėčių seniūnijos gatvių, pakelių, kapinių, takų tvarkymas, šaligatvių priežiūra. Buvo šienaujami parkai, kelių pakelės, prižiūrimi želdiniai. Miestelyje esančių parkų teritorijos, vejos prie daugiabučių gyvenamųjų namų, kitos rekreacinės zonos, gatvių pakelės buvo šienaujamos kartą per savaitę. Taip pat buvo šienaujama: kaimo kelių pakelės vieną kartą per mėnesį, piliakalnio teritorija – kas du mėnesiai, kaimų kapinaičių plotai kas trys mėnesiai. Visi miestelio šaligatviai buvo šluojami vieną kartą per savaitę, važiuojamoji gatvės dalis buvo šluojama du kartus per mėnesį. Šaligatviai ir gatvės buvo valomi nuo sniego ir barstomi druskos mišiniu pagal poreikį. Lekėčių miestelio, Mikytų bei Pavilkijo gyvenvietės buvo apšviečiamos tamsiuoju paros metu nuo 5.00 val. iki 24.00 val. Miestelio centre esančiame skvere įrengti 4 šviestuvai švietė tamsiuoju paros laiku visus metus. Pušyno, Draugystės ir Šilo gatvėse pakeitėme gelžbetoninius stulpus cinkuotomis šviestuvų atramomis. Modernizuojant apšvietimą, demontuota 87 apšvietimo atramos. Demontuotos vaizdo stebėjimo kameros  su antenomis nuo senų stulpų ir perkeltos  ant naujai sumontuotų apšvietimo atramų. Atnaujintas pliažas prie Zyliškės tvenkinio, užvežta ir išlyginta 120 kub. m smėlio. Paruošėme šiltinimui administracinio seniūnijos pastato pastogę ir organizavome pastato perdangos apšiltinimą. Organizuoti darbai seniūnijos administraciniame pastate, įrengiant nusileidimą į rūsio patalpas. Visas surinktas šiukšles išrūšiavome, žaliąsias atliekas kompostavome seniūnijoje esančioje aikštelėje. Mišrios atliekos iš kapinių buvo išvežamos pagal grafiką. Įsigijome plovimo įrangą ir frontalinį krautuvą už 8771,00 Eur. Buvo mokamas darbo užmokestis ir socialinis draudimas iš aplinkotvarkos lėšų išlaikomiems darbuotojams.
Šakių rajono savivaldybės strateginio 2024–2026 metų veiklos plano programos kodas 13 „Socialinės ir sveikatos apsaugos programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant šią priemonę buvo vykdoma Lekėčių miestelio gatvių, pakelių, takų tvarkymas, prižiūrimi šaligatviai ir vietinės reikšmės kelių pakraščiai. Įgyvendinant priemonę, buvo vykdomas žolės pjovimas, želdinių priežiūra, tam panaudojant pagal užimtumo didinimo darbų programą įdarbintus 2 žmones, aprūpinant juos būtinomis darbo priemonėmis.
Šakių rajono savivaldybės strateginio 2024–2026 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Lekėčių seniūnijos darbo funkcionalumą“. Vykdant priemonę, buvo naudojamos lėšos ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms, komunalinėms paslaugoms, išlaidoms seniūnijos patalpų išlaikymui.
[bookmark: _Hlk98946739]Seniūnijos uždavinio „Vykdyti administracinės naštos mažinimą“ priemonę „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“. Įgyvendinant šią priemonę buvo dirbama su metrikacijos ir gyvenamosios vietos deklaravimo informacine sistema (MGVDIS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Buvo išduodami leidimai žemės kasimo darbams ir laidojimo leidimai. Buvo išduodamos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai, dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita.
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant 2024 metų planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos veiklos ataskaitoje administracijos direktoriui. 

Seniūnijos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo organizuojant Respublikos Prezidento, Seimo rinkimus, rinkimus į Europos Parlamentą, referendumą;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· buvo išduodami žemės kasinėjimo ir kiti leidimai;
· buvo atliekami notariniai veiksmai;
· buvo laiku atliekamas archyvinių duomenų tvarkymas;
· buvo išduodamos pažymos juridiniams faktams patvirtinti ir kiti dokumentai.
Įgyvendinant Lekėčių seniūnijos 2024 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Teikiama reikalinga informacija, išduodamos pažymos, teikiama reikalinga socialinė pagalba, deklaruojama gyvenamoji vieta ir kitos funkcijos. 
Buvo kuriama saugi ir švari aplinka bendruomenės nariams.


Seniūnas                                                                                                 Ričardas Krikštolaitis

